CELEX: 22014D0174
Language: sk
Date: 2014-09-25 00:00:00
Title: Rozhodnutie Spoločného výboru EHP č. 174/2014 z 25. septembra 2014, ktorým sa mení príloha II (Technické predpisy, normy, skúšky a certifikácia) k Dohode o EHP [2015/1242]

30.7.2015   
            
            
               SK
            
            
               Úradný vestník Európskej únie
            
            
               L 202/22
            
         ROZHODNUTIE SPOLOČNÉHO VÝBORU EHP
   č. 174/2014
   z 25. septembra 2014,
   ktorým sa mení príloha II (Technické predpisy, normy, skúšky a certifikácia) k Dohode o EHP [2015/1242]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Smernice Rady 76/117/EHS (1), 79/196/EHS (2) a 82/130/EHS (3), ktoré sú začlenené do Dohody o EHP, boli zrušené smernicou Európskeho parlamentu a Rady 94/9/ES (4), ktorá je začlenená do Dohody o EHP, a v dôsledku toho je potrebné vypustiť odkazy na smernice 76/117/EHS, 79/196/EHS a 82/130/EHS z Dohody o EHP.
            
         
               (2)
            
            
               Smernica Komisie 94/26/ES (5), ktorá je začlenená do Dohody o EHP, sa stala zastaranou, a preto je potrebné odkaz na ňu v rámci Dohody o EHP zrušiť.
            
         
               (3)
            
            
               Z praktických dôvodov sa akty uvedené pod nadpisom „AKTY, KTORÉ ZMLUVNÉ STRANY VEZMÚ NA VEDOMIE“ v kapitole X prílohy II prečíslujú.
            
         
               (4)
            
            
               Príloha II k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Kapitola X prílohy II k Dohode o EHP sa mení takto:
   
               1.
            
            
               Znenie bodov 2 (smernica Rady 76/117/EHS), 3 (smernica Rady 79/196/EHS), 4 (smernica Rady 82/130/EHS) a 7b (smernica Komisie 94/26/ES) sa vypúšťa.
            
         
               2.
            
            
               Pod nadpisom „AKTY, KTORÉ ZMLUVNÉ STRANY VEZMÚ NA VEDOMIE“ sa body 8 (vypúšťa sa) až 25 (vypúšťa sa) prečíslujú na body 1 až 18.
            
         Článok 2
   Toto rozhodnutie nadobúda účinnosť 26. septembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (6).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. ES L 24, 30.1.1976, s. 45.
   
      (2)  Ú. v. ES L 43, 20.2.1979, s. 20.
   
      (3)  Ú. v. ES L 59, 2.3.1982, s. 10.
   
      (4)  Ú. v. ES L 100, 19.4.1994, s. 1.
   
      (5)  Ú. v. ES L 157, 24.6.1994, s. 33.
   
      (6)  Ústavné požiadavky neboli oznámené.